Hillestad var fylkesleder for Oslo Nei til EU 2002–2006. Hun har vært styremedlem og rådsmedlem (sammen med bl.a. Erna Solberg) i Stiftelsen Kvinneuniversitetet (på Løten), styreleder i Kvinneuniversitetet i Norden (i Nesna) og var medstifter av Norges kvinnelobby. Hun har også vært utnevnt av Helse- og omsorgsdepartementet som medlem av Vinmonopolets bedriftsforsamling.